ת'ורה הירד

דיים ת'ורה הירד (באנגלית: Dame Thora Hird;‏ 28 במאי 1911 - 15 במרץ 2003) הייתה שחקנית וקומיקאית אנגלייה זוכת פרס באפט"א שלוש פעמים. הקריירה שלה נמשכה 75 שנים, היא הופיעה ביותר ממאה סרטים. הירד נולדה בעיר החוף מורקמב שבלנקשייר. היא הייתה הצעירה בשלושת ילדיהם של מר ומרת ג'יימס הנרי הירד. לראשונה הופיעה על במה בגיל חודשיים בהצגה שניהל אביה. לפני שהצטרפה לתיאטרון הרפרטוארי של מורקמב עבדה בחנות קואופרטיבית מקומית. הרקע המשפחתי שלה היה תיאטרוני, אמה, מארי מאיור הייתה שחקנית, ואביה ניהל מקומות בילוי במורקאמב. בין השאר ניהל את תיאטרון רויאלטי ואת סנטרל פיר. הירד סיפרה שאביה לא רצה בתחילה שתהיה שחקנית, ושהוא היה המבקר החריף ביותר שלה, והיא ייחסה את כשרונה כקומיקאית ושחקנית להדרכתו. על אף שהירד עזבה את מורקומב בסוף שנות הארבעים של המאה העשרים, היא המשיכה לרחוש חיבה לעיר, והתייחסה לעצמה כאל בת העיר בכינוי "sand grown 'un". בתחילת הקריירה הופיעה הירד בסרטי קולנוע בהם סרט המלחמה "Went the Day Well?" משנת 1942 הידוע גם בשם "48 Hours" בו נראתה מחזיקה רובה בהגנה על בית מפני צנחנים גרמנים. היא עבדה יחד עם הקומיקאי הבריטי ויל היי, והשתתפה בסרט "הבדרן" (1960) בכיכובו של לורנס אוליבייה. ב-1962 שיחקה בסרט "A Kind of Loving" בכיכובו של אלן בייטס. את פרסומה רכשה הירד בהופעות בקומדיות טלוויזיוניות בעיקר בסיטקום "Meet the Wife" מהשנים 1963 עד 1966, "In Loving Memory" בשנים 1979 עד 1986, "הללויה!" מ-1983 עד 1984, וכמעט שני עשורים בתפקיד אידי פגדן בסדרה הקומית "בערוב ימי היין" מ-1986 עד 2003. עם זאת היא גילמה מגוון תפקידים בהם האומנת ב"רומיאו ויוליה" וזכתה בפרס האקדמיה הבריטית לאמנויות הקולנוע והטלוויזיה (באפט"א) לשחקנית הטובה ביותר על הופעותיה במונולגים של אלן בנט בתוכנית "ראשים מדברים". בשנים 1983 ו-1984 כיכבה הירד בתפקיד קפטן אמילי רידלי בסיטקום "הללויה!" על צבא הישע. ב-1989 גילמה הירד את גברת סְפֵּק, סוכנת הבית של ראש העיר גלוסטר בסרט "The Tailor of Gloucester". היא שיחקה בתפקיד אמו של דריק לונגדן בסרט "Wide Eyed and Legless", והופיעה בסרט "Lost for Words" עליו זכתה בפרס באפט"א לשחקנית הטובה ביותר. הירד הייתה נוצרייה אדוקה, והיא הנחתה את תוכנית הדת "Praise Be!", ספין-אוף של התוכנית "Songs of Praise" של ה-BBC. עבודתה למען צדקה והופעותיה בטלוויזיה על אף גילה המבוגר ובריאותה הלקויה הפכו אותה למעין "מוסד" בריטי. היא הייתה מוכרת גם בזכות הופעתה בפרסומת לכיסאות המעלית "צ'רצ'יל". ב-1983 הוענק להירד תואר קצינת מסדר האימפריה הבריטית (OBE), וב-1993 הועלתה לדרגת גבירה מפקדת (DBE). ב-1989 קיבלה הירד תואר דוקטור לשם כבוד מאוניברסיטת לנקסטר. בדצמבר 1998 כשהיא נעזרת בכיסא גלגלים שיחקה דיים ת'ורה בתפקיד קטן ונמרץ בדמות אמה של דולי בסדרה הקומית "נשות המזנון", אשה סרקסטית שמרירה בעיקר כלפי בתה. תפקידה האחרון היה בתוכנית רדיו של ה-BBC בשם "The Last of the Sun", מונולוג מאת אלן בנט, בו שיחקה בדמות אישה ישירה, רחבת אופקים, ללא יכולת ניידות שנמצאת בבית אבות, אבל עדיין מסוגלת לנקוט עמדה נגד הגישה המצנזרת והפוליטיקלי קורקט של בתה. הירד הופיעה פעמיים בתוכנית "אלה הם חייך" (This Is Your Life). בינואר 1964 הפתיע אותה איימון אנדרוז, ובדצמבר 1996 היה זה מייקל אספל שהפתיע אותה באתר הצילומים של הסדרה "בערוב ימי היין". הירד התחתנה עם ג'יימס סקוט ב-1937. ב-1938 נולדה בתם, ג'נט סקוט שאף היא הייתה לשחקנית. ב-1994 התאלמנה הירד אחרי 57 שנות נישואים. ב-1992 עברה הירד ניתוח לב פתוח. היא סבלה מדלקת פרקים חמורה ונעזרה לקראת סוף חייה בכיסא גלגלים. היא נפטרה משבץ מוחי ב-15 במרץ 2003 בגיל 91 בבית האבות ברינסוורת' האוס בטוויקנהאם שבלונדון. ב-15 בספטמבר 2003 נערך טקס אזכרה במנזר וסטמינסטר בו השתתפו מעל ל-2000 איש בהם אלן בנט, סר דייוויד פרוסט, מלווין בראג וויקטוריה ווד. Dame Thora Hird's autobiography, Scene And Hird (1976) מדיה וקבצים בנושא ת'ורה הירד בוויקישיתוף ת'ורה הירד, במסד הנתונים הקולנועיים IMDb (באנגלית) ת'ורה הירד, באתר MusicBrainz (באנגלית) ת'ורה הירד, באתר Discogs (באנגלית) ת'ורה הירד, באתר Songkick (באנגלית) ת'ורה הירד באתר Screenonline של מכון הסרטים הבריטי Actress Dame Thora Hird dies - BBC News article "Obituary: Dame Thora Hird - BBC News obituary Dame Thora Hird - obituary from The Guardian, by Veronica Horwell ת'ורה הירד, באתר "Find a Grave" (באנגלית) Hird, Thora. "Obituary". BBC News. נבדק ב-14 באוקטובר 2012. {{cite web}}: (עזרה) "TV GREATS:DAME THORA HIRD 1911 - 2003", Television Heaven Dame Thora Hird (Obituary), The Telegraph, 17 March 2003 "Stars celebrate Dame Thora's life". BBC News. 15 בספטמבר 2003. נבדק ב-29 במרץ 2015. {{cite web}}: (עזרה)